Ericu950/Stoicheia-meter-silver huggingface dataset:
ἀλλ  εἰς τιμήν φησι τοῦ Υἱοῦ πρὸς τύπον τῆς κατ αὐτὸν ἐσομένης ἱερωσύνης κατὰ καιροὺς , αὐτὸ δι ἑαυτοῦ διεμορφοῦτο τὸ Πνεῦμα .
Οὐκοῦν , ἐρήσομαι γὰρ , κατημέλησεν ἄρα τὸ Πνεῦμα τὸ ἅγιον , τῆς εἰς τὸν Υἱὸν τιμῆς καὶ ἀγάπης , καὶ ὀλίγα τοῦ πράγματος φροντίζειν ἀξιοῖ ·
καίτοι πῶς οὐ λῆρος ἤδη ταυτὶ φρονεῖν ἢ λέγειν 0 ;
δοξάζει γὰρ τὸν Υἱὸν ὁ Παράκλητος , τουτέστι τὸ Πνεῦμα .
καὶ περὶ αὐτοῦ φησιν , Ἐκεῖνος ἐμὲ δοξάσει .
τὸ τοίνυν τιμᾷν ᾑρημένον καὶ τοῦτο ἀκαταλήκτως , τί μὴ μᾶλλον αὐτὸ γέγονεν Ἀαρών ;
αὐτὸ δὴ καὶ Κῦρος ὁ Περσῶν τε καὶ Μήδων κρατήσας 0 ;
καὶ μέν τοι καὶ Ἰησοῦς ὁ τοῦ Ἰωσεδὲκ , καὶ μέν τοι καὶ Ζοροβάβελ ὁ τοῦ Σαλαθιὴλ , ὁ ἐκ φυλῆς Ἰούδα , ἢ καὶ Μωσῆς , πρὸς ὃν εἴρηταί που τὴν Χριστοῦ μεσιτείαν ἐφ ἑαυτοῦ δεικνύοντα 0 1 ·
προφήτην ἀναστήσω αὐτοῖς ἐκ τῶν ἀδελφῶν αὐτῶν , ὥσπερ σε , καὶ δώσω τοὺς λόγους μου ἐν τῷ στόματι αὐτοῦ , καὶ λαλήσει αὐτοῖς καθὰ ἂν ἐντείλωμαι αὐτῷ 0 ;
τί μὴ γέγονεν αὐτὸ καὶ Ἰησοῦς ὁ τοῦ Ναυῆ , ὁ μετὰ Μωσέα στρατηγὸς , ὃς διεβίβασε τὸν Ἰορδάνην τοὺς υἱοὺς Ἰσραὴλ , καὶ περιέτεμε μαχαίραις πετρίναις , εἰσκεκόμικε δὲ καὶ εἰς τὴν γῆν τῆς ἐπαγγελίας ;
ἢ οὐκ ἐν Χριστῷ βεβαπτίσμεθα καὶ περιτετμήμεθα μὲν ἀχειροποιήτῳ περιτομῇ διὰ Πνεύματος , γεγόναμεν δὲ κληρονόμοι τῆς τῶν οὐρανῶν βασιλείας ;
καίτοι πῶς τοῦτο οὐκ ἐναργές 0 ;
Οὐκοῦν ἢ τὸ Πνεῦμα δώσομεν ἀεὶ μορφούμενον , καὶ ὡς ἐν ἑκάστῳ τῶν ὠνομασμένων , ἵνα τιμήσῃ τὸν Υἱὸν , ἤγουν ἔσται λοιπὸν ἀληθὴς ὁ λόγος , ὡς ὀλίγα τοῦ πρέποντος καταφωρᾶται πεφροντικός 0 ·
ἐφῆκε γὰρ δὴ τῶν ἀρχαιοτέρων τισὶν εἰς τύπον καὶ ὁμοίωσιν πλάττεσθαι τοῦ Υἱοῦ ·
ἄπαγε τῆς τῶν λογισμῶν ἀτοπίας .
Οὐκοῦν ἄνθρωπος ὁ Μελχισεδὲκ , οὐχὶ τὸ Πνεῦμα τὸ ἅγιον 0 .
ὅτι δὲ οὐ δ ἂν εἶναι νοοῖτο δύναμις ἁγία καὶ λειτουργικὴ , καθὰ φρονεῖν ἔδοξέ τισι , φέρε δὴ λέγωμεν , τὰ ἐξ εἰκότων συλλέγοντες λογισμῶν εἰς τὴν τῆς ἀληθείας ἀπόδειξιν .
ἐκείνοις μὲν γὰρ , τοιόσδε τις καὶ σοφὸς , καθάπερ οὖν οἴονται κατὰ σφᾶς αὐτοὺς , συντέθηται λόγος .
ἐπειδὴ γὰρ , φησὶ , γέγραπται περὶ τοῦ Μελχισεδὲκ , ὡς ἀπάτωρ τε ἦν , καὶ ἀμήτωρ , καὶ μὴν καὶ ἀγενεαλόγητος ·
εὐλόγηκε δὲ καίτοι τοσοῦτον ὅντα τὸν Ἀβραάμ ·
Εὐλογεῖται δὲ τὸ ἔλαττον ὑπὸ τοῦ κρείττονος καὶ μείζονος , ἁπάσης ἀντιλογίας δίχα ·
μὴ νοείσθω , καθ ἡμᾶς , ἀλλ ἔστω τὴν φύσιν ἄγγελος , ἤγουν , τῶν ἄνω δυνάμεων καὶ λειτουργικῶν μία τις σεπτὴ καὶ δεδοξασμένη .
ἐγὼ δὲ , ἀγαπητοὶ , τεθαύμακα λίαν , εἰ τρόπος αὐτοὺς εὐλαβείας τῆς εἰς τὸν θεσπέσιον Ἀβραὰμ , τῆς τοῦ χρησίμου καὶ πρέποντος ἀπεκόμισε θήρας , καὶ τῶν ἀναγκαίων εἰς ἀληθείας εὕρεσιν ἀπεβουκόλισε λογισμῶν .
Εἰς ὁμοίωσιν γὰρ δὴ καὶ τύπον τοῦ Ἐμμανουὴλ παραδεικνύντες ἡμῖν τὸν Μελχισεδὲκ , οὐκ εἰς τὴν τῶν πραγμάτων ποιότητα βλέπουσιν , ἢ τὸν τῆς ἱερωσύνης δοκιμάζουσι τρόπον ·
βασανίζουσι δὲ μᾶλλον τῶν εἰς τοῦτο παρενηνεγμένων τὰς φύσεις .
τί γὰρ ἂν γένοιτο τὸ λυποῦν , φαίη τις ἂν εἰκότως αὐτοῖς , εὐλογεῖσθαι τὸν Ἀβραὰμ , ὡς ἐξ ἀνθρώπου τυχὸν τοῦ Μελχισεδὲκ , κ ἂν εἰ μὴ νοοῖτο κρείττων αὐτοῦ 0 ;
Οὐ γὰρ αἱ φύσεις ἐν τούτοις , ἀλλ  ὁ τῶν δρωμένων δοκιμάζεται νοῦς , καὶ τῆς ἀληθείας οἱ λόγοι , τῶν ἐν σκιαῖς αἰνιγμάτων ἀμείνους προαναφαίνονται .
ὅτι γάρ ἐστι τῶν λίαν ἀτοποτάτων , οὐχὶ τὰ ἐκ τῶν σημαινομένων ἀντιπαρεξάγειν τοῖς ἐν σκιαῖς , ἐπ αὐτὰς δὲ μᾶλλον ἰέναι τὰς φύσεις τῶν εἰς μέσον ἐνηνεγμένων , εἴσῃ τοι κ ἀντεῦθεν .
ἀπόλεκτος ἦν Ἀαρὼν , προεστηκὼς καὶ ἡγούμενος τῆς ἁγίας σκηνῆς , ταῖς ἀνωτάτω τιμαῖς ἐν ἱερωσύνῃ κατεστεμμένος .
πῶς οὖν ἡγιάζετο ;
ἢ κριὸς ἐσφάζετο , καὶ τῷ αἵματι κατεχρίετο τὸ ἄκρον τοῦ ὠτὸς τοῦ δεξιοῦ , καὶ μὴν καὶ χειρὸς καὶ ποδός ·
ἐτελειοῦτο δὲ οὔτω , πρὸς ἱερουργίαν ;
ἀλλ  , ὦ βέλτιστοι , φαίην ἂν αὐτοῖς , εἰ ταῖς φύσεσι τῶν ἁγιαζόντων καὶ τῶν ἁγιαζομένων προσκεῖσθαι καλόν 0 ·
καὶ οὐχὶ δὴ μᾶλλον ὡς ἐκ τύπου καὶ σκιᾶς ἐπ αὐτὸ τῆς ἀληθείας ἰέναι τὸ κάλλος , πῶς ἔτι τὸ ἔλαττον ὑπὸ τοῦ κρείττονος εὐλογεῖται 0 ;
τί τὸ ἄμεινον ἐν τούτοις , φραζόντων ἐκεῖνοι 0 .
ἆρα καὶ κριοῦ κατόπιν τὸν Ἀαρὼν θήσομεν ;
ἐν ἀλόγῳ ζώῳ τελειοῦται τὸ λογικόν .
Αἵματι προβάτων τὸν ἀπόλεκτον εἰς ἱερωσύνην ἡγιᾶσθαι φήσομεν , καὶ σποδὸς δαμάλεως ῥαντίζουσα , τοὺς κεκοινωμένους ἀγιάζει , πρὸς τὴν τῆς σαρκὸς καθαρότητα ·
τί οὖν ἄρα τὸ χρῆμα 0 ;
τί τῶν νοημάτων τὸ βάθος 0 ;
τύποι καὶ εἰκόνες τὰ δρώμενα , καὶ ἵν οὕτως εἴπωμεν , ἁγιασμοῦ προανάδειξις ἦν τοῦ κατὰ Χριστόν 0 .
ὁ δὲ τύπος ἐν πράγμασιν , οὐκ ἐν τῇ τῶν ἁγιαζόντων , ἤγουν τῶν ἁγιαζομένων καταφωρᾶται φύσει .
ἐπεὶ , καθάπερ ἔφην ἀρτίως , τὸ κρεῖττον ὑπὸ τοῦ ἐλάττονος εὐλογεῖται , εἴπερ ἐστὶν ἐν ἀμείνοσιν ἡ ἀνθρώπου φύσις δαμάλεως καὶ κριοῦ .
μὴ τοίνυν ἐρυθριάτωσαν , κ ἂν εἰ πολὺ κρείττων ὑπάρχων ὁ Ἀβραὰμ τοῦ Μελχισεδὲκ , εὐλογεῖσθαι λέγηται παρ αὐτοῦ .
ὁ γὰρ τύπος ἦν ὁ νικῶν , καὶ οὐχὶ δὴ μᾶλλον ἡ τοῦ εὐλογοῦντος φύσις 0 .
θαυμάζω δὲ ὅτι καὶ εἰς ὁμοίωσιν καὶ τύπον διαμορφοῦντες αὐτὸν τοῦ Υἱοῦ , ἀμήτορά τε εἶναι καὶ ἀπάτορά φασιν ὡς ἄγγελον , καίτοι τρόπον τινὰ καὶ ἀμφιθαλοῦς ὄντος Χριστοῦ 0 .
γέγονε γὰρ αὐτῷ μήτηρ μὲν ἐπὶ γῆς , ἡ ἁγία Παρθένος .
ἦν δὲ καὶ ἔστιν ἐν οὐρανῷ Πατὴρ , ὁ Θεός .
δεῖν δὲ οἶμαι τὰς εἰκόνας γράφεσθαι , πρὸς τὰ ἀρχέτυπα .
ἐπειδὴ δὲ , Μήτε ἀρχὴν ἡμερῶν , μή τε ζωῆς ἔχειν τέλος τὸν Μελχισεδὲκ ὁ θεσπέσιος ἔφη Παῦλος , ταύτῃτοι καὶ δύναμιν λογικὴν καὶ ἱερουργὸν ὑπάρχειν αὐτὸν , διατείνονταί τε καὶ λέγουσιν ·
οὐκ ἐννοοῦντες , ὅτι παρατρέχει τι τῶν ἀναγκαίων αὐτούς 0 .
Οὐδὲν γὰρ τῶν τελούντων ἐν γενητοῖς , ἄναρχον ἔσται κατὰ τὸν χρόνον .
ἀλλ εἴτιπερ ὅλως παρῆκται πρὸς ὕπαρξιν , τοῦτο καὶ ἀρχὴν ἔχει ζωῆς καὶ ἡμερῶν .
τίς οὖν ἄρα τῷ μακαρίῳ Παύλῳ γέγονε σκοπὸς τοῦ λόγου ;
ἢ πῶς εἰς τύπον καὶ ὁμοίωσιν τοῦ Χριστοῦ παρέδειξε τὸν Μελχισεδέκ ;
τῶν ἐξ εἰκαιότητος οὖν ἐννοιῶν τὸν νοῦν ἀποστήσαντες , φέρε δὴ φέρε διασκεψώμεθα , καὶ ὡς ἔνι λέγωμεν .
νομομαθὴς ὢν ἄγαν , οὐκ ἐξ ἁπλῶν ἐννοιῶν τὸν πρὸς Ἰουδαίους ποιεῖται λόγον , ἀλλ ἐκ γραμμάτων Μωσαϊκῶν , οἷς ἦν εἰκὸς καὶ οὐχ ἑκόντας παραχωρεῖν τοὺς τῇ ἀληθείᾳ πολεμεῖν ἐγνωκότας .
δέχεται τοίνυν τὸν Μελχισεδὲκ εἰς ὁμοίωσιν τότε καὶ ὑποτύπωσιν τοῦ Χριστοῦ , διά τοι τὸ λέγεσθαι βασιλέα δικαιοσύνης , καὶ μὴν καὶ εἰρήνης .
πρέποι γὰρ ἂν , οἶμαι , ταυτὶ δὴ μόνῳ κατὰ λόγον τὸν μυστικὸν , τῷ Ἐμμανουήλ .
δικαιοσύνης γὰρ καὶ εἰρήνης πρύτανις ἀνεδείχθη τοῖς ἐπὶ γῆς .
καὶ δεδικαιώμεθα μὲν ἐν αὐτῷ , τὸ τῆς ἁμαρτίας ἄχθος ἀποπεμψάμενοι .
ἐσχήκαμεν δὲ καὶ εἰρήνην τὴν πρὸς τὸν Πατέρα καὶ Θεὸν , τὴν μεσολαβοῦσάν τε καὶ διιστῶσαν ἡμᾶς τῶν τρόπων ἀκαθαρσίαν ἀπονιψάμενοι , ἑνούμενοί τε ὥσπερ αὐτῷ διὰ πνεύματος 0 ·
ὁ γὰρ κολλώμενος τῷ Κυρίῳ , φησὶν , ἓν πνεῦμά ἐστιν .
ἔστι τοίνυν κατά γε τὴν Ἑλλάδα φωνὴν , Μελχὶ μὲν , ὁ βασιλεύς ·
σεδὲκ δὲ , δικαιοσύνη 0 .
καὶ ἴδοι τις ἂν τὸν Μελχισεδὲκ , ὡς ἐν ἰδίᾳ κλήσει πεπλουτηκότα , κατά γε τὴν ἐκ τῶν σημαινομένων δύναμιν , τὸ , βασιλεὺς δικαιοσύνης .
ἐν δὲ τῷ βασιλεὺς εἰρῆσθαι Σαλὴμ βασιλεὺς εἰρήνης 0 .
ἥρμοσε δὴ οὖν ὁ θεσπέσιος Παῦλος , ὡς ἐξ ὁμοιώσεως ἤδη σαφοῦς τε καὶ ἐμφανοῦς τοῦ Μελχισεδὲκ , τὰ τοιάδε Χριστῷ .
δέχεται δὲ τῆς ὑπὲρ νόμον ἰερωσύνης σύμβολον , τὸ κατευλογῆσαι τὸν Ἀβραὰμ , οἶνόν τε καὶ ἄρτους αὐτῷ παρασχεῖν .
Εὐλογούμεθα γὰρ οὐχ ἑτέρως παρὰ Χριστοῦ , τοῦ μεγάλου τε καὶ ἀληθοῦς ἱερέως .
Εὐλογούμεθα δὲ κατὰ τὸν θεσπέσιον Ἀβραὰμ , εὐσθενέστατα καταγωνισάμενοι τοὺς ἄρχοντας τοῦ αἰῶνος τούτου , καὶ τῆς τῶν πολεμίων χειρὸς ἀμείνους ἀναδεικνύμενοι , καὶ μηδενὸς τῶν ἐν κόσμῳ δεδεημένοι ·
πλοῦτον δὲ μᾶλλον ἡγούμενοι νοητὸν τὰ παρὰ Θεοῦ , καὶ τὴν εὐκλεᾶ καὶ ἀμάραντον τῶν ἄνωθεν χαρισμάτων διανομήν 0 1 .
ἐννόει γὰρ ὅτι νενικηκότα τὸν Ἀβραὰμ , καὶ ὑποστρέφοντα μὲν ἐκ τῆς κοπῆς τῶν βασιλέων , καθὰ γέγραπται , οὐκ ἀξιώσαντα δέ τι παρὰ τοῦ Σοδόμων ἄρχοντος εἰς ἰδίαν κτῆσιν ἑλεῖν , εὐλόγησε τὸν Μελχισεδέκ .
ὁ μὲν γὰρ Σοδομιτῶν ἡγούμενος , ὡς νενικηκότι τῷ Ἀβραὰμ ἔφασκε ·
δός μοι τοὺς ἄνδρας , τὴν δὲ ἵππον λάβε σεαυτῷ ·
ὁ δὲ μηδενὸς τῶν ἐκείνου μεταποιεῖσθαι διεγνωκὼς , Ἐκτενῶ , φησὶ , τὴν χεῖρά μου πρὸς τὸν Θεὸν τὸν ὕψιστον , ὃς ἔκτισε τὸν οὐρανὸν καὶ τὴν γῆν , εἰ ἀπὸ σπαρτίου ἕως σφαιρωτῆρος ὑποδήματος λήψομαι ἀπὸ πάντων τῶν σῶν , ἵνα μὴ εἴπῃς ·
ἐγὼ ἐπλούτισα τὸν Ἀβραάμ .
χαίρειν γὰρ ἁγίοις ἔθος οὐκ ἐπὶ πλούτῳ κοσμικῷ 0 .
κεκρατηκότες τοίνυν ὁρατῶν τε καὶ ἀοράτων ἐχθρῶν , καὶ οὐδὲν ἀπὸ κόσμου δεχόμενοι , τιμῶντες δὲ μᾶλλον τὸν ἄνωθεν πλοῦτον , εὐλογούμεθα διὰ Χριστοῦ , τοῦ τῆς εἰρήνης βασιλέως .
Εὐλογούμεθα δὲ , ξένιον ὥσπερ οὐρανοῦ , καὶ ζωῆς ἐφόδιον δεχόμενοι τὰ μυστικά 0 .
σεσιγήσθω γὰρ τέως , εἰ δοκεῖ ·
εὐλογούμεθα δὲ παρὰ Χριστοῦ καὶ πρεσβείαις ταῖς ὑπὲρ ἡμῶν πρὸς τὸν Πατέρα .
ὁ μὲν γὰρ Μελχισεδὲκ εὐλόγει τὸν Ἀβραὰμ , οὕτω λέγων ·
Εὐλογητὸς ὁ Θεὸς ὁ ὕψιστος , ὂς ἔδωκε τοὺς ἐχθρούς σου ὑποχειρίους σοι 0 .
ὁ δὲ Κύριος ἡμῶν Ἰησοῦς Χριστὸς , τὸ πάντων ἡμῶν ἱλαστήριον , Πάτερ ἅγιε , φησὶ , τήρησον αὐτοὺς ἐν τῇ ἀληθείᾳ σου .
Οὐκοῦν καὶ ἐκ τῆς τῶν ὀνομάτων ἑρμηνείας ἁρπάζει τὸ χρήσιμον , εἰς ὑποτύπωσιν τοῦ Χριστοῦ .
καὶ αὐτὸν δὲ τῆς ἱερωσύνης τὸν τρόπον , εἰς παράδειξιν τοῦ πράγματος ἐποιεῖτο σαφῆ .
ἄρτους γὰρ καὶ οἶνον ἐξεκόμιζεν ὁ Μελχισεδέκ .
ὅτι δὲ ἀπάτωρ ἢ ἀμήτωρ ἦν , ἤγουν ἀγενεαλόγητος , ἢ ἀρχὴν ἡμερῶν , ἢ τέλος ζωῆς οὐκ ἔχων ὁ Μελχισεδὲκ , οὐδαμοῦ διαμεμήνυκε τὸ Γράμμα τὸ ἱερόν .
πεφενάκικεν οὖν ἄρα , φαίη τις ἂν ἴσως , ὁ θεσπέσιος Παῦλος .
Οὐ τοῦτό φαμεν , μὴ γένοιτο ·
λαλεῖ γὰρ ἀλήθειαν ·
δέχεται δὲ μᾶλλον ὁ μυσταγωγὸς τεχνίτης , ἀνάγων εἰς τύπον τῆς δόξης τοῦ Ἐμμανουὴλ καὶ τὴν ἐπὶ τούτοις αὐτοῖς οἰκονομικὴν ἀφήγησιν .
ὅτι γὰρ μόνον ἦν ἱερεὺς ὁ Μελχισεδὲκ , ἡ θεόπνευστος ἡμῖν ὑπέφηνε Γραφὴ , γένος οὐκ ὀνομάσασα , ἢ τίνος ἐξέφυ πατρὸς ἢ μητρός ·
ἀλλ οὐ δὲ εἰς πόσον ἐτῶν κατέληξεν ἀριθμὸν , ἢ ποίας ἔχων εὑρίσκεται τῆς ἱερωσύνης τὰς διαδοχὰς προσθεῖσαν εὑρίσκομεν .
ὑποπλάττεται τοίνυν ἡ τῶν τοσούτων ἡμῖν ἀφήγησις , οἱονεί πως τὸ διηνεκὲς καὶ ἄναρχον τοῦ Χριστοῦ , καθὸ νοεῖται Θεός 0 .
ἄναρχον δέ φημι , τὸ ὡς ἐν ποσότητι , δηλονότι τῇ κατὰ χρόνον 0 .
Αὐτὸς γάρ ἐστι τῶν αἰώνων ὁ ποιητής .
ὑπεμφαίνει δὲ πρὸς τούτῳ καὶ τὸ ἀκατάληκτον τῆς ἱερωσύνης .
διὰ τοῦτό φησιν ὁ μακάριος Παῦλος περὶ τοῦ Μελχισεδὲκ , ὅτι μή τε ἀρχὴν ἡμερῶν μή τε ζωῆς τέλος ἔχων , ἀφωμοιωμένος δὲ τῷ Υἱῷ τοῦ Θεοῦ μένει εἰς τὸ διηνεκὲς ἱερεύς .
ἔοικε δὲ καὶ ἕτερόν τι σοφὸν βεβουλεῦσθαι πάλιν ·
καὶ τί δὴ τοῦτό ἐστιν , ὡς ἂν οἷός τε ὦ , διειπεῖν πειράσομαι .
ἀντέπραττον οἱ Ἰουδαῖοι τοῖς περὶ Χριστοῦ κηρύγμασι , καὶ τῶν ἀποστολικῶν σπουδασμάτων μονονουχὶ καταμειδιᾷν ἐτόλμων , δύο ταῦτα προτείνοντες ·
ἒν μὲν , ὡς εἴη τῶν ἀμηχάνων τὴν τοῖς πατράσι διωρισμένην διὰ φωνῆς τοῦ πανσόφου Μωσέως ἀπρακτεῖν ἐντολὴν , καὶ ἀθετεῖσθαι τὸν νόμον , πολιτείας ἑτέρας , τῆς οὐδενὶ τῶν πάλαι διεγνωσμένης , ἀδοκήτως εἰσκρινομένης 0 ·
ἕτερον δὲ αὖ 0 ·
μὴ γὰρ δὴ χρῆναι διισχυρίζοντο τῆς ἱερωσύνης τὴν δόξαν ἔξω τῆς ἀπολέκτου φέρεσθαι φυλῆς , τουτέστι , τῆς τοῦ Λευΐ .
ἄνω τε καὶ κάτω τῆς ἐν ἱερῷ λειτουργίας ἀποσοβοῦντος Θεοῦ τοὺς οὐκ ὄντας αὐτῆς , καὶ δίκην εὐθὺς τῷ τοιῷδε τολμήματι καθορίζοντος τὴν ἐσχάτην .
ἀγωνίζεται τοίνυν νομομαθὴς ὢν ὁ Παῦλος , καὶ πειρᾶται πληροφορεῖν , ἀπό τε τοῦ εἰκότος , καὶ μέντοι καὶ ἐξ αὐτῆς τῆς θεοπνεύστου Γραφῆς , ὅτι καὶ νόμου καινότης , καὶ ἱερωσύνης αὐτῆς προανεφωνεῖτο μετάθεσις ·
καὶ προανέλαμψεν ἐν τύποις ἡ ἑκατέρου δήλωσις .
δέχεται δὴ οὖν οὐκ ἐκ φυλῆς ὄντα Λευϊτικῆς τὸν Μελχισεδὲκ , εἶτα δείκνυσιν ἱερέα μὲν ὄντα τοῦ ὑψίστου Θεοῦ , προσάγοντα δὲ καὶ ἄρτους καὶ οἶνον , ἔφη τε οὕτω περὶ αὐτοῦ ·
θεωρεῖτε δὲ πηλίκος οὗτος , ᾧ καὶ δεκάτην Ἀβραὰμ ἔδωκεν ἐκ τῶν ἀκροθινίων ὁ πατριάρχης .
καὶ οἱ μὲν ἐκ τῶν υἱῶν Λευῒ τὴν ἱερατείαν λαμβάνοντες , ἐντολὴν ἔχουσιν ἀποδεκατοῦν τὸν λαὸν κατὰ τὸν νόμον , τουτέστι , τοὺς ἀδελφοὺς αὐτῶν , καίπερ ἐξεληλυθότας ἐκ τῆς ὀσφύος Ἀβραάμ .
ὁ δὲ μὴ γενεαλογούμενος ἐξ αὐτῶν , δεδεκάτωκε τὸν Ἀβραὰμ , καὶ τὸν ἔχοντα τὰς ἐπαγγελίας εὐλόγηκε ·
χωρὶς δὲ πάσης ἀντιλογίας τὸ ἔλαττον ὑπὸ τοῦ κρείττονος εὐλογεῖται .
ἀλλ οὐκ ἐν τῇ φύσει τὴν ὑπεροχὴν τῷ Μελχισεδὲκ , ἀλλ ἔν γε τῷ τρόπῳ τῆς ἱερωσύνης ἐνεῖναί φαμεν , οὐκ ἀνανεύοντος τοῦ προπάτορος Ἀβραὰμ , ἀπονέμοντος δὲ ὥσπερ τὸ πρ οὔχειν αὐτῷ , δι ὧν ἔγνω τιμᾷν , καὶ αὐταῖς ταῖς τῶν δεκατῶν προσαγωγαῖς 0 1 .
ἀποδεκα τοῦσι μὲν γὰρ οἱ ἐξ αἵματος Λευῒ τὸν λαὸν , καίπερ ὄντας ἀδελφούς ·
ὁ δὲ μὴ γενεαλογούμενος ἐξ αὐτῶν , τουτ έστιν , ὁ Μελχισεδὲκ  οὐ γὰρ ἦν ἐκ φυλῆς Λευΐ  , δεδεκάτωκε τὸν Ἀβραὰμ , καὶ εὐλόγηκε .
καὶ ὁ μὲν τύπος , ἐν τούτοις 0 .
χριστὸς δὲ δὴ αὖ , ὁ ἐν σκιαῖς γραφόμενος , ἀγενεαλόγητος ὢν , τοῖς κατὰ νόμον ἱερᾶσθαι τεταγμένοις  ἀνατέταλκε γὰρ ἐκ τῆς Ἰούδα φυλῆς , εἰς ἣν οὐδὲν περὶ ἱερέων Μωσῆς ἐλάλησε  , δεδεκάτωκε τοὺς υἱοὺς Λευῒ , τουτέστι , τὴν κατὰ νόμον ἱερωσύνην .
δεδεκάτωκε δὲ πάλαι μὲν ἐν Μελχισεδέκ ·
ὕστερον δὲ καὶ ἐν Ἀαρών 0 .
ἀπεδεκάτου γὰρ καὶ αὐτὸς τοὺς υἱοὺς Λευΐ , τύπον ἐπέχων τῆς ἰερωσύνης Χριστοῦ , καθάπερ ἤδη προείπομεν .
ἀποδέδεικται τοίνυν ἐν μὲν τῷ Μελχισεδὲκ , ὅτι μεταστήσεταί ποτε τῆς ἱερωσύνης τὸ χρῆμα , τῆς κατὰ νόμον ἱερατευούσης φυλῆς ·
καὶ μὴν , ὅτι καὶ ἕτερος ἱερουργίας ἀναλάμψει τρόπος τε καὶ νόμος 0 .
ἦν γάρ πως ἀνάγκη συμμεθίστασθαι καὶ ἀποφοιτᾷν ταῖς ἱερουργίαις καὶ αὐτὸν τὸν νόμον .
τοιγάρτοι καὶ ὁ θεσπέσιος Παῦλος φιλοσοφεῖ τὰ τοιάδε , καί φησιν ·
Εἰ μὲν οὖν τελείωσις διὰ τῆς Λευϊτικῆς ἱερωσύνης ἦν  ὁ λαὸς γὰρ ἐπ αὐτῆς νενομοθέτηται  , τίς ἔτι χρεία κατὰ τὴν τάξιν τοῦ Μελχισεδὲκ ἕτερον ἀνίστασθαι ἱερέα , καὶ οὐ κατὰ τὴν τάξιν Ἀαρὼν λέγεσθαι 0 ;
καὶ περισσότερον ἔτι κατάδηλόν ἐστιν , εἰ κατὰ τὴν τάξιν Μελχισεδὲκ ἀνίσταται ἱερεὺς ἕτερος , ὃς οὐ κατὰ νόμον ἐντολῆς σαρκίνης γέγονεν , ἀλλὰ κατὰ δύναμιν ζωῆς ἀκαταλύτου .
μαρτυρεῖται γὰρ , Ὅτι σὺ ἱερεὺς εἰς τὸν αἰῶνα κατὰ τὴν τάξιν Μελχισεδέκ 0 .
ὁρᾷς ὅπως τὸ μηδὲν δύνασθαι τελειοῦν τῆς κατὰ νόμον ἱερωσύνης καταψηφίζεται , χρησιμωτάτην ἀποδεικνὺς τῆς κρείττονος ἐντολῆς τὴν ἐπεισφοράν .
Εἰ γὰρ ἦν ἐν ἐκείνῃ τὸ ἀναγκαῖον , τί μὴ μᾶλλον , φησὶ , κατὰ τὴν τάξιν Ἀαρὼν ἱερεὺς ἕτερος ἀναδείκνυται , καὶ οὐ κατὰ τὴν τάξιν Μελχισεδὲκ , ὃς ἦν ὁμοίωσις καὶ τύπος Χριστοῦ , ἥκιστα μὲν σαρκικῶς ἱερατεύοντος ἔτι , κατὰ δύναμιν δὲ μᾶλλον ἀκαταλύτου ζωῆς 0 ;
τρέφει γὰρ ἡμᾶς εἰς ἀμάραντον ζωὴν ταῖς μυστικαῖς ἱερουργίαις , καίτοι σαρκικῶς ἱερατεύοντος Ἀαρών .
βουθυσίαι τε γὰρ δι  αὐτοῦ , καὶ προβάτων ἦσαν σφαγαὶ , καὶ σποδὸς δαμάλεων ῥαντίζουσα τοὺς κεκοινωμένους , πρὸς τὴν τῆς σαρκὸς καθαρότητα 0 ·
καὶ ἕτερα ἄττα πρὸς τούτοις , οὐ τελειοῦντα κατὰ συνείδησιν τοὺς λατρεύοντας 0 .
ἀδύνατον γὰρ αἷμα ταύρων , ἀφαιρεῖν ἁμαρτίας 0 .
ὅτε τοίνυν καὶ ἕτερος ἡμῖν εἰσκεκόμισται τρόπος ἱερουργίας ἀφιστὰς τῶν πρώτων καὶ ἀρχαιοτέρων ἐθῶν , ἕτερός που πάντως καὶ ἱερεύς 0 .
καὶ εἰ καινὴν ἐπήγγελται διαθήκην ὁ Θεὸς , παλαιωθείσης τῆς πρώτης , ὁ κατὰ τὴν τάξιν Μελχισεδὲκ ἱερεὺς , ἐφ οὗ πρέποι ἂν καὶ τὸ εἰς αἰῶνα νοεῖσθαι 0 ·
οὐδεὶς ἂν ἕτερος εἴη παρὰ τὸν Κύριον ἡμῶν Ἰησοῦν Χριστὸν , δι οὗ καὶ μεθ οὗ τῷ Θεῷ καὶ Πατρὶ δόξα σὺν ἁγίῳ Πνεύματι , εἰς τοὺς αἰῶνας τῶν αἰώνων .
ἀρχιερέα καὶ ἀπόστολον τῆς ὁμολογίας ἡμῶν γενέσθαι Χριστὸν , ὁ θεσπέσιος γράφει Παῦλος ·
καὶ μὴν , ὅτι τῆς ἀρχαίας καὶ διὰ Μωσέως ἐντολῆς τὴν ἀσυγκρίτως ἀμείνω καὶ προφερεστέραν ἡμῖν εἰσκεκομικὼς , φημὶ δὴ τὴν εὐαγγελικὴν , κρείττονος διαθήκης γέγονεν ἐγγυητὴς , διεβεβαιοῦτο σαφῶς .
καὶ ἀληθὴς ὁ λόγος 0 ·
εἴπερ ὁ μὲν νόμος ὀργὴν κατεργάζεται , καὶ ἁμαρτίας ἐστὶν παραδεικτικὸς , δικαιοῖ δὲ ἡμᾶς ἡ διὰ τῆς τοῦ Σωτῆρος ἡμῶν ἡμερότητος διακονουμένη χάρις 0 .
ὡς γὰρ αὐτός πού φησιν , οὐκ ἦλθεν ἵνα κρίνῃ τὸν κόσμον , ἀλλ ἵνα σωθῇ ὁ κόσμος δι  αὐτοῦ .
ὅτι τοίνυν , κ ἂν εἰ μὴ γέγονε τὸ κατὰ σάρκα τυχὸν ἐκ φυλῆς τοῦ Λευῒ , κεχρημάτικέ τε καὶ ἔστιν ἀρχιερεὺς εἰς τὸν αἰῶνα κατὰ τὴν τάξιν τῆς ἱερωσύνης Μελχισεδὲκ , ἀποχρώντως ἡμῖν ἤδη διέδειξεν ὁ λόγος .
ὅτι δὲ τῆς ἐν πίστει δικαιοσύνης τὸ μυστήριον τῆς ἐν νόμῳ περιτομῆς πρεσβυτέραν ἔχει τὴν προανάῤῥησιν , καὶ ὅτι προκατεγράφετο τοῖς ἐξ Ἰσραὴλ ὁ τύπος τοῦ , μὴ ἂν ἑτέρως δύνασθαι σωθῆναί ποτε , πλὴν ὅτι διὰ μόνου Χριστοῦ τοῦ δικαιοῦντος τὸν ἀσεβῆ , καὶ ἀνιέντος ἐγκλήματα 0 .
καὶ πρός γε δὴ τούτοις , ὅτι Θεοῦ κληρονόμοι , καὶ ἐν τοῖς ὅτι μάλιστα γνησίοις κατατετάξονται τέκνοις οἱ ἐκτῆς ἐπαγγελίας , τῆς ἐν Ἰσαὰκ γεγενημένης πρὸς τὸν μακάριον Ἀβραὰμ , φέρε δὴ λέγωμεν , ἐξ αὐτῶν ἑλόντες τῶν ἱερῶν Γραμμάτων , καὶ τὰς ἐφ ἑκάστῳ ποιούμενοι πίστεις λεπτῶς καὶ ἐξητασμενῶς .
γράφει τοίνυν Ῥωμαίοις ὁ ἱερώτατος Παῦλος ·
τί οὖν ἐροῦμεν εὑρηκέναι Ἀβραὰμ τὸν προπάτορα ἡμῶν κατὰ σάρκα ;
Εἰ γὰρ Ἀβραὰμ ἐξ ἔργων ἐδικαιώθη , ἔχει καύχημα , ἀλλ οὐ πρὸς Θεόν .
τί γὰρ ἡ Γραφὴ λέγει ;
ἐπίστευσε δὲ Ἀβραὰμ τῷ Θεῷ , καὶ ἐλογίσθη αὐτῷ εἰς δικαιοσύνην .
τῷ δὲ ἐργαζομένῳ ὁ μισθὸς οὐ λογίζεται κατὰ χάριν , ἀλλὰ κατὰ ὀφείλημα .
τῷ δὲ μὴ ἐργαζομένῳ , πιστεύοντι δὲ ἐπὶ τὸν δικαιοῦντα τὸν ἀσεβῆ , λογίζεται ἡ πίστις αὐτοῦ εἰς δικαιοσύνην .
καθάπερ καὶ Δαβὶδ λέγει τὸν μακαρισμὸν τοῦ ἀνθρώπου , ᾧ ὁ Θεὸς λογίζεται δικαιοσύνην , χωρὶς ἔργων 0 ·
μακάριοι ὧν ἀφέθησαν αἱ ἀνομίαι , καὶ ὧν ἐπεκαλύφθησαν αἱ ἁμαρτίαι 0 ·
μακάριος ἀνὴρ , ᾧ οὐ μὴ λογίσηται Κύριος ἁμαρτίαν 0 .
ὁ μακαρισμὸς οὖν οὗτος , ἐπὶ τὴν περιτομὴν , ἢ καὶ ἐπὶ τὴν ἀκροβυστίαν 0 1 ;
λέγομεν γὰρ , ὅτι ἐλογίσθη τῷ Ἀβραὰμ ἡ πίστις εἰς δικαιοσύνην .
πῶς οὗν ἐλογίσθη ;
ἐν περιτομῇ ὄντι , ἢ ἐν ἀκροβυστίᾳ 0 ;
Οὐκ ἐν περιτομῇ , φησὶν , ἀλλ ἐν ἀκροβυστίᾳ 0 .
καὶ σημεῖον ἔλαβε περιτομῆς , σφραγίδα τῆς δικαιοσύνης τῆς πίστεως τῆς ἐν τῇ ἀκροβυστίᾳ , εἰς τὸ εἶναι αὐτὸν πατέρα πάντων τῶν πιστευόντων δι ἀκροβυστίας , εἰς τὸ λογισθῆναι αὐτοῖς εἰς δικαιοσύνην , καὶ πατέρα περιτομῆς τοῖς οὐκ ἐκ περιτομῆς μόνον , ἀλλὰ καὶ τοῖς στοιχοῦσι τοῖς ἴχνεσι τῆς ἐν ἀκροβυστίᾳ πίστεως τοῦ πατρὸς ἡμῶν Ἀβραάμ .
καὶ πρὸς δὴ τούτοις , ἰσχνοτέραν ἔτι ποιεῖται τοῦ μυστηρίου τὴν βάσανον .
Οὕτω τέ φησιν ·
Οὐ γὰρ διὰ νόμου ἡ ἐπαγγελία τῷ Ἀβραὰμ , ἢ τῷ σπέρματι αὐτοῦ , τὸ κληρονόμον αὐτὸν εἶναι τοῦ κόσμου , ἀλλὰ διὰ δικαιοσύνης πίστεως 0 1 .
Εἰ γὰρ οἱ ἐκ νόμου κληρονόμοι , φησὶ , ἐκκεκένωται ἡ πίστις , καὶ κατήργηται ἡ ἐπαγγελία .
ὁ γὰρ νόμος ὀργὴν κατεργάζεται .
Οὗ γὰρ οὐκ ἔστι νόμος , οὐ δὲ παράβασις 0 .
διὰ τοῦτο ἐκ πίστεως , ἵνα κατὰ χάριν εἰς τὸ εἶναι βεβαίαν τὴν ἐπαγγελίαν παντὶ τῷ σπέρματι , οὐ τῷ ἐκ τοῦ νόμου μόνον , ἀλλὰ καὶ τῷ ἐκ πίστεως Ἀβραὰμ , ὅς ἐστι πατὴρ πάντων ἡμῶν  καθὰ γέγραπται , ὅτι Πατέρα πολλῶν ἐθνῶν τέθεικά σε  , κατέναντι οὗ ἐπίστευσε Θεοῦ , τοῦ ζωοποιοῦντος τοὺς νεκροὺς , καὶ καλοῦντος τὰ μὴ ὄντα ὡς ὄντα 0 .
ἀκούεις ἄνω τε καὶ κάτω διαβεβαιουμένου καὶ λέγοντος , οὐχ ὑπεσταλμένως , ὡς οὔπω μὲν ἔχοντι τὴν περιτομὴν , ἐν ἀκροβυστίᾳ δὲ μᾶλλον ἔτι τυγχάνοντι δέδοται τῷ Ἀβραὰμ ἡ διὰ πίστεως αὐτὸν δικαιοῦσα χάρις , καὶ μὴν ὅτι κληρονόμοι τέθεινται τῶν παρὰ Θεοῦ χαρισμάτων οἱ ἰχνηλατεῖν ἐθέλοντες τῆς ἐν ἀκροβυστίᾳ πίστεως τοῦ προπάτορος Ἀβραὰμ τὴν μίμησιν , καὶ οὔτι που πάντως οἱ μέγα φρονεῖν εἰωθότες ἐπὶ τῇ διὰ Μωσέως διακονουμένῃ σκιᾷ , καὶ σαρκικὸν αὐχοῦντες πατέρα τὸν Ἀβραὰμ , ὃς Πολλῶν ἐθνῶν ὠνόμασται πατὴρ , καίτοι τοῦ Ἰσραὴλ ἑνὸς ἔθνους ὄντος , κ ἂν εἰ ἐκτείνοιτο τυχὸν εἰς πληθὺν οὐ μεμετρημένην , ὅτι τῶν ἐν πίστει γέγονε πατὴρ , οἳ ἐξ ἁπάσης , ὡς ἔπος εἰπεῖν , πόλεώς τε καὶ χώρας συνειλεγμένοι , σύσσωμοι γεγόνασιν ἐν Χριστῷ , καὶ εἰς ἀδελφότητα κέκληνται πνευματικήν .
γεγένηνται μὲν γὰρ ἐξ Ἀβραὰμ Ἰουδαῖοι .
πλὴν οὐ πάντες οἱ ἐξ Ἰσραὴλ , οὗτοι Ἰσραὴλ , οὐ δὲ ὅτι εἰσὶ σπέρμα Ἀβραὰμ , πάντες τέκνα 0 1 .
προσοικειοῖ δὲ μᾶλλον ἡ πίστις αὐτῷ τοὺς ἐν ἀκροβυστίᾳ πιστεύσαντας 0 .
πεποίηται γὰρ ἡ ὑπόσχεσις , δέδοται δὲ καὶ ἡ δικαιοῦσα χάρις , οὔπω μὲν ἔχοντι τὴν περιτομὴν τῷ Ἀβραὰμ , ὄντι δὲ μᾶλλον ἐν ἀκροβυστίᾳ , κατά γε τὴν πίστιν τῶν ἱερῶν γ .
ὅτι δὲ τῆς ἐν πίστει δικαιοσύνης τὸ δῶρον οὐκ ἐπὶ μόνον ἂν ἴοι τὸν Ἀβραὰμ , εἰ καὶ ἐν αὐτῷ γέγονεν ἡ ὑπόσχεσις , ἐκπεφοίτηκε δὲ ὥσπερ καὶ εἰς πάντας λοιπὸν τοὺς πεπιστευκότας , ἐμπεδοῖ πάλιν ἡμᾶς ὁ σοφώτατος Παῦλος , οἷς ἔναγχος ἔφην προστιθείς 0 ·
Οὐκ ἐγράφη δὲ δι αὐτὸν μόνον , ὅτι ἐλογίσθη αὐτῷ πρὸς δικαιοσύνην , ἀλλὰ καὶ δι ἡμᾶς , οἷς μέλλει λογίζεσθαι τοῖς πιστεύουσιν ἐπὶ τὸν ἐγείραντα Ἰησοῦν τὸν Κύριον ἡμῶν ἐκ νεκρῶν ·
ὃς παρεδόθη διὰ τὰ παραπτώματα ἡμῶν , καὶ ἠγέρθη διὰ τὴν δικαιοσύνην ἡμῶν .
Οὐκοῦν ξένιον οὐρανοῦ καὶ δῶρον ἡμερότητος τῆς ἄνωθεν , ἡ ἐκ πίστεως ἡμᾶς δικαιοῦσα χάρις 0 ·
καὶ ἐν τέκνοις Ἀβραὰμ καταλογισθεῖεν ἂν , οὐχὶ δὴ πάντως οἱ ἐξ αὐτοῦ κατὰ σάρκα γεγονότες , ἀλλ  ὅσοι τὴν πρὸς αὐτὸν πεπλουτήκασι συμμορφίαν , καὶ ἀδελφοὶ φρονοῦντες πιστεύουσιν εἰς τὸν Κύριον ἡμῶν Ἰησοῦν Χριστόν .
Οὗτοι καὶ τῶν παρὰ Θεοῦ χαρισμάτων ἔσονται κληρονόμοι , παρωθέντος ἐξ ἀπιστίας τοῦ κατὰ σάρκα Ἰσραήλ .
διεπλάττετο δὲ , καὶ μάλα σαφῶς , καὶ τοῦτο ἡμῖν ἐν τῷ κατὰ Ἰσαὰκ μυστηρίῳ .
ἀλλὰ φέρε λέγωμεν ὡς ἔνι δὴ πάλιν , αὐτὰ παραθέντες εἰς εἴδησιν τὰ Μωσέως γράμματα .
ἔχει δὲ οὕτως ·
μετὰ δὲ τὰ ῥήματα ταῦτα , φησὶν , ἐγενήθη ῥῆμα Κυρίου πρὸς Ἀβραὰμ ἐν ὁράματι , λέγον ·
μὴ φοβοῦ Ἀβραὰμ , ἐγὼ ὑπερασπίσω σου .
λέγει δὲ Ἀβραάμ ·
δέσποτα , τί μοι δώσεις ;
ἐγὼ δὲ ἀπολύομαι ἄτεκνος .
ὁ δὲ υἱὸς Μασὲκ τῆς οἰκογενοῦς μου , οὗτος Δαμασκὸς Ἐλιέζερ 0 .
καὶ εἶπεν Ἀβραάμ ·
ἐπειδὴ ἐμοὶ οὐκ ἔδωκας σπέρμα , ὁ δὲ οἰκογενής μου κληρονομήσει με .
καὶ εὐθὺς φωνὴ Κυρίου ἐγένετο πρὸς αὐτὸν , λέγουσα ·
Οὐ κληρονομήσει σε οὗτος , ἀλλ ὃς ἐξελεύσεται ἐκ σοῦ , οὗτος κληρονομήσει σε .
ἐξήγαγε δὲ αὐτὸν ἔξω , καὶ εἶπεν αὐτῷ ·
ἀνάβλεψον δὴ εἰς τὸν οὐρανὸν , καὶ ἀρίθμησον τοὺς ἀστέρας , εἰ δυνήσῃ ἐξαριθμῆσαι αὐτούς .
Οὕτως ἔσται τὸ σπέρμα σου .
καὶ ἐπίστευσεν Ἀβραὰμ τῷ Θεῷ , καὶ ἐλογίσθη αὐτῷ εἰς δικαιοσύνην .
συνῆπτο μὲν γὰρ αὐτῷ καὶ συνέστιος ἦν ἡ μακαρία Σάῤῥα  ἣ διερμηνευομένη λέγεται ἄρχουσα  , γυνὴ τὴν ὥραν ἐκπρεπεστάτη καὶ λίαν εὐπρόσωπος ·
μεμαρτύρηκε γὰρ οὕτως τὸ Γράμμα τὸ ἱερόν .
παρείπετο δὲ δευτέροις ὥσπερ καὶ νόθοις ὑπηρετοῦσα γάμοις ἡ οἰκογενὴς , τουτ έστιν , ἡ Ἄγαρ  καὶ αὐτὴ δὲ παροίκησις ἑρμηνευομένη  0 .
ἀλλ  ἡ μὲν Σάῤῥα , τέκνων οὔπω γνησίων ὠδῖνα λαβοῦσα , κατεθρήνει τὴν ἀπαιδίαν .
ἡ δὲ Ἄγαρ ἔτικτε τὸν Ἰσμαήλ .
ἐχόντων δὲ ὧδε τῶν ἐν ἱστορίᾳ πραγμάτων , προσελάλει Θεὸς τῷ Ἀβραὰμ λέγων ·
ἐγὼ ὑπερασπίσω σου , ὁ μισθός σου πολὺς ἔσται σφόδρα .
ὁ δὲ , τί πρὸς ταῦτά φησι ;
ἐγὼ δὲ ἀπολύομαι ἄτεκνος ·
ἐπιτήρει τοῦ λόγου τὸ ἀκριβές .
τί μοι γὰρ δώσεις , φησὶν , ὦ Δέσποτα ;
συνίης ὅπως οὐδενὸς τὸ παράπαν ἔτι δεῖσθαί φησι τῶν ἐπιγείων κτημάτων , ἀλλ  οὐ δ ἂν εἰ γένοιτο καὶ ἔτι πλειόνων δεσπότης , θυμηδίαν ἡγεῖσθαι τὸ χρῆμά φησιν , εἰ μὴ γνήσιον ἔχοι τὸν κληρονόμον ἐξ ἐλευθέρων ἀναφύντα γάμων , τὸν ἀληθῶς υἱόν .
ἄθρει δὲ , ὅτι πρὸς τὸ εἰδέναι σαφῶς τὸ λυσιτελὲς , ἡ φύσις αὐτόμολος καὶ δίχα νόμων γεγραμμένων 0 .
καίτοι γὰρ ὄντος υἱοῦ , φημὶ δὴ τοῦ Ἰσμαὴλ , ἄτεκνον ἑαυτὸν ὠνόμαζεν ὁ θεσπέσιος Ἀβραάμ .
Οἶδεν οὖν ἄρα καὶ μάλα σαφῶς ἡ φύσις , ὅτι μη δὲ υἱὸς ὅλως ὀνομάζοιτο ἂν εἰκότως , ὁ ἐκ κιβδήλων τε καὶ νόθων ἀναφὺς νυμφευμάτων .
Οὐ γὰρ δώσει ῥίζαν εἰς βάθος , κατὰ τὸ γεγραμμένον .
ὅτι δὲ , κ ἂν εἰ γένοιτό ποτε τέκνον ἐκ θεραπαίνης τισὶ , ψυχρόν τε καὶ ἕωλον τὸ χρῆμά που πάντως , καὶ οὐκ ἂν ἐλευθέροις καταγράφοιτο θυμηδίας , προσαπέδειξε λέγων 0 ·
τουτέστι , Γενήσεταί μοι λοιπὸν ὁ ἐκ τῆς οἰκογενοῦς , αἵματος φίλημα .
τοῦτο γάρ ἐστι τὸ , Δαμασκός .
καταλογισθήσεται δὲ καὶ εἰς ἀντίληψιν καὶ ἐπικουρίαν τὴν παρὰ Θεοῦ .
τοῦτο γὰρ πάλιν τὸ Ἐλιέζερ 0 .
ὅμοιον οὖν ὡς εἰ λέγει σαφῶς 0 1 ·
ἀνθ αἵματος τοῦ γνησίου καὶ ἀγάπης τῆς ※ αὐτὸ , αἵματος φίλημα καὶ ἀντίληψις ἡ παρὰ Θεοῦ καθάπερ ἐξ ἀνάγκης ὁ οἰκογενής μου γενήσεται 0 ·
ἔσται δέ μου καὶ κληρονόμος .
τί οὖν μοι δώσεις ;
Εἰ μὴ γνήσιον ἔχοιμι τὸν διαδεξόμενον , ὑπὸ μῶμον ἔσται πάντῃ τε καὶ πάντως ὁ σὸς Ἀβραὰμ , ὦ Δέσποτα .
τέκνων γὰρ ἔρημος ἀπαλλάττεται τῶν ἀληθινῶν καὶ ἐξ ἐλευθέρας .
ἀλλ οὐ μακρὰ λυπεῖσθαι τὸν δίκαιον ἠφίει Θεός .
σπέρμα γὰρ εὐθὺς ἐπήγγελτο τὸ ἐν Ἰσαὰκ , ὃ καὶ ἰσάριθμον ἔσεσθαί φησι τῇ τῶν ἀστέρων ἀμετρήτων πληθύϊ .
διεβεβαιοῦτο δὲ , ὅτι μυρίων ὅσων ἐθνῶν κληθήσεται πατὴρ , καίτοι τοῖς εἰς ἀπαιδίαν ἐπτοημένος δείμασι .
πεπίστευκε δὲ , φησὶν , Ἀβραὰμ τῷ Θεῷ , καὶ ἐλογίσθη αὐτῷ εἰς δικαιοσύνην .
γέρας οὖν ἔχει τὴν δικαιοσύνην , ὁ πίστει τιμῶν τὸν τῶν ὅλων Δεσπότην .
μεμαρτύρηκε γὰρ διὰ τούτου , τὸ πάντα δύνασθαι κατορθοῦν αὐτῷ ·
ὁ δὲ ἄπιστός τε καὶ ἀμελητὴς , ἀλαζὼν ἔσται καὶ ὑβριστής .
πεσεῖται δὴ οὖν ταύτῃτοι λοιπὸν καὶ ὑπὸ δίκην καὶ λόγους .
πεπίστευκεν οὖν Ἀβραὰμ τῷ Θεῷ , καὶ δεδικαίωται παρ  αὐτῷ .
προσαπαιτεῖ δὲ σημεῖον εἰς βεβαίωσιν καὶ ἀλήθειαν τῶν , ὡς ἔσονται , προεπηγγελμένων .
Εἶτα Θεὸς οἰκονομικῶς σκήπτεται τὸ ἐνώμοτον καταδονεῖσθαί πως πρὸς διψυχίαν οὐκ ἀφιεὶς τὸν πεπιστευκότα .
Εἶπε δὲ πρὸς αὐτόν ·
ἐγὼ ὁ Θεὸς ὁ ἐξαγαγών σε ἐκ χώρας Χαλδαίων , ὥστε δοῦναί σοι τὴν γῆν ταύτην κληρονομῆσαι αὐτήν 0 .
Εἶπε δέ ·
δέσποτα Κύριε , κατὰ τί γνώσομαι ὅτι κληρονομήσω αὐτήν ;
Εἶπε δὲ αὐτῷ Λάβε μοι δάμαλιν τριετίζουσαν , καὶ κριὸν τριετίζοντα , καὶ τρυγόνα , καὶ περιστεράν .
ἔλαβε δὲ ἑαυτῷ ταῦτα πάντα , καὶ διεῖλεν αὐτὰ μέσα , καὶ ἔθηκεν ἀντιπρόσωπα ἀλλήλοις .
τὰ δὲ ὄρνεα οὐ διεῖλε .
κατέβη δὲ ὄρνεα ἐπὶ τὰ σώματα , ἐπὶ τὰ διχοτομήματα αὐτῶν ·
καὶ συνεκάθισεν αὐτοῖς Ἀβραάμ .
περὶ δὲ ἡλίου δυσμὰς , ἔκστασις ἔπεσεν ἐπὶ τὸν Ἀβραὰμ , καὶ ἰδοὺ φόβος σκοτεινὸς μέγας ἐπιπίπτει αὐτῷ .
καὶ ἐῤῥέθη πρὸς Ἀβραάμ ·
γινώσκων γνώσῃ , ὅτι πάροικον ἔσται τὸ σπέρμα σου ἐν γῇ οὐκ ἰδίᾳ , καὶ δουλώσουσιν αὐτοὺς , καὶ κακώσουσιν αὐτοὺς ἕτη τετρακόσια .
τὸ δὲ ἔθνος ᾧ ἐὰν δουλεύσωσι , κρινῶ ἐγώ .
μετὰ δὲ ταῦτα ἐξελεύσονται ὧδε μετὰ ἀποσκευῆς πολλῆς .
σὺ δὲ ἀπελεύσῃ πρὸς τοὺς πατέρας σου μετ εἰρήνης , τραφεὶς ἐν γήρει καλῷ .
τετάρτῃ δὲ γενεᾷ , ἀποστραφήσονται ὧδε .
Οὔπω γὰρ ἀναπεπλήρωνται αἱ ἁμαρτίαι τῶν Ἀμοῤῥαίων ἕως τοῦ νῦν .